
Agostu 2026
Prezadu Enkaregadu di Idukason,
Dipartamentu di idukason primária i sikundáriu a tenpus lansaba un portal di família MCAS ki ta pirmiti família ten asesu a rizultadus di testi di stadu di sés fidju. Bu debi resebi informason di bu distritu sobri modi ki bu podi asesa portal ta uza un kódigu di rijistu spesial. Portal ta da rizultadus inisial di bu fidju di testis di sistema di avaliason abranjenti di Massachusetts (MCAS) ki és fazeba na primavera di 2026. Mesmu ki kes rizultadus li é priliminar i podi muda un poku, DESE sta partilhiá-s ku famílias na inisiu di kel anu li pa rispondi pa opinions i pa djuda famílias pripara pa kumesa skola na otonu.
Rizultadus priliminar di artis di língua inglês y matimátika sta dispunível. Rizultadus priliminar di siénsia i síviku pa alunus ki fazeba kés testis la, sta tanben dipunível. Rizultadus final, ki ta inklui informason di kresimentu di alunu i kunparasons ku skolas, distritu, i rizultadus di stadu interu ta ser dispunível la pa fin di sitenbru. Portal tanbé ta inklui rizultadus di anus pasadu.
N ta motivau pa bu analiza rizultadus di bu fidju. Inkuatu pontuasons di MCAS é só un padaz di pirspetiva na ixpiriensia di aprendizajen di bu fidju, és podi da informason útil sobri prugresu i pontus forti di bu fidju i undi apoiu adisional podi ser útil.
Informason báziku sobri testi sta inkluídu di baxu i na portal, ma si bu teni perguntas sobri bu kriansa individual, pur favor kontata skola di bu fidju.
Sobri rizultadus di bu fidju:
Pontuasons di MCAS ta kai na un di kuatu nível di konkista:
· Sta ixsidi ispetativas
· Sta statisfazi ispetativas
· Sta atendi parsialmenti pa ispetativas, i
· Ka sta statisfazi ispetativas.
Rizultadus ta mostra undi ki bu fidju tivi pontuason, ki podi ser un bon pontu di inisiu pa konversa ku profesor di bu fidju. Si pontuason di MCAS di bu fidju ka sta ta koinsidi ku otus informasons (sima notas ô rezultadus di avaliason lokal) ki bu resebi di skola di bu fidju, bu podi kre diskuti kauza di kes diferensa. Favor nota ma si bu fidju faze Avaliason

Alternativu di MCAS (MCAS-Alt), ses rezultadu ta ser relatadu ku otus nível di konkistas (ta prugridi, ta aumenta, konsenti ô inkonpletu).
Sobri kontiudu ki MCAS ta midi:
MCAS ta midi sabidoria i abilidadis na padrons di aprendizajen di stadu di Massachusetts. Profesoris i otus experts dizenhaba kés padrons li pa djuda pripara alunus pa susesu na próximu nível di anu skolar i alen di kela. Más anplu, padrons di aprendizajen di Massachusetts é dizenhadu pa djuda alunus kria sabidoria i abilidadis ki és mesti pa ten susesu na skola, kareira i vida síviku.
Profesoris di Massachusetts i otus experts ta leba kés padrons di aprendizajen la i ta uzas pa analiza i dizinvolvi perguntas MCAS.
Sobri MCAS:
Alunus na anu skolar 3-8 ta fazi artis di língua inglês i testis di matimátika tudu anu, i alunus tanbé ta fazi kés testis la un bez na liséu. Testis di siensia ta fazedu na 5º,8º anu i un bez na liséu. Testis síviku ta fazedu na 8º anu. Alguns testis ta izijidu pa leis di
stadu i federal.
Rizultadus MCAS é ka parti di rikizitus di finalista di stadu, ma testis ta fika un fonti di informason inportanti pa famílias, idukadoris i pulítikus. Alen di keli, pontuason di MCAS di alunus di liséu podi kualifikas pa bolsas di studu pa kolejius di stadu i universidadis i podi satisfazi parti di rikizitus di selu bilititerasia di stadu.
Rizultadus MCAS ta sta inkluídu na sistema di risponsabilidadi (download) di stadu, ki ta identifika ki skolas i distritus mesti di asistensia. Na otus palavras, rizultadus MCAS ta djuda mostrau abó modi ki bu kriansa sta bai, i ta djuda mostram a mi modi ki sistema di skolas públiku di stadu sta bai. Rizultadus MCAS ta djudanu identifika trends i ta odja undi ki skolas i distritus mesti di asistensia.
Nós meta é pa kada alunu xinti apoiadu i pa sta priparadu pa txeu oportunidadis dispunível na Massachusetts i alen.
Más Informason:
Más informason sobri MCAS sta dispunível na website di DESE.


Atensiozamenti,

Pedro Martinez Kumisáriu

